CELEX: 31995R0321
Language: da
Date: 1995-02-16 00:00:00
Title: KOMMISSIONENS FORORDNING (EF) Nr. 321/95 af 16. februar 1995 om anden ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland

Avis juridique important

|

31995R0321

KOMMISSIONENS FORORDNING (EF) Nr. 321/95 af 16. februar 1995 om anden ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland  

EF-Tidende nr. L 037 af 17/02/1995 s. 0004 - 0005

KOMMISSIONENS FORORDNING (EF) Nr. 321/95 af 16. februar 1995 om anden ændring af forordning (EF) nr. 3146/94 om undtagelsesforanstaltninger til støtte for markedet for svinekød i Tyskland KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød (1), senest ændret ved akten vedrørende Østrigs, Finlands og Sveriges tiltrædelse, særlig artikel 20, ogud fra følgende betragtninger:På grund af udbrud af klassisk svinepest i visse produktionsområder i Tyskland blev der indført undtagelsesforanstaltninger til støtte for markedet for svinekød i denne medlemsstat ved Kommissionens forordning (EF) nr. 3146/94 (2), ændret ved forordning (EF) nr. 156/95 (3);på grund af flere nye udbrud af klassisk svinepest i Kreis Emsland i delstaten Niedersachsen blev de veterinære og handelsmæssige restriktioner, som de tyske myndigheder havde vedtaget, udvidet til også at omfatte dette område; det er derfor nødvendigt at inddrage dette område under de undtagelsesforanstaltninger til støtte for markedet, der blev indført ved forordning (EF) nr. 3146/94;det antal fedesvin, smågrise og pattegrise, der i Niedersachsen kan leveres til de ansvarlige myndigheder, bør forhøjes, og den støtte, der ydes ved levering af dyr, bør tilpasses den nuværende markedssituation under hensyntagen til stigningen i markedspriserne;begrænsningerne i den frie omsætning af dyr har været gældende i flere uger i det pågældende nye område, hvilket har ført til en væsentlig forøgelse af dyrenes vægt og dermed en uacceptabel situation med hensyn til dyrenes velfærd; det er derfor berettiget at anvende nærværende forordning med tilbagevirkende kraft fra den 6. februar 1995;de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -UDSTEDT FØLGENDE FORORDNING:Artikel 1 I forordning (EF) nr. 3146/94 foretages følgende ændringer:1) I artikel 1 indsættes som stk. 5:»5. Hvis de i stk. 3 og 4 anførte tal for leverede fedesvin og smågrise i Niedersachsen overskrides, kan der på de i stk. 3 fastsatte betingelser ydes støtte til de følgende 10 500 fedesvin og de følgende 1 050 smågrise og på de i stk. 4 fastsatte betingelser ydes støtte til de næste 4 500 fedesvin og de næste 450 smågrise.«2) I artikel 5 foretages følgende ændringer:a) i stk. 1 ændres beløbene på »108 ECU« og »92 ECU« til henholdsvis »144 ECU« og »122 ECU«b) i stk. 3 ændres beløbene på »35 ECU«, »30 ECU«, »28 ECU« og »24 ECU« til henholdsvis »48 ECU« »41 ECU«, »38 ECU« og »33 ECU«.3) Bilaget affattes som angivet i bilaget til nærværende forordning.Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 6. februar 1995.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 16. februar 1995.På Kommissionens vegneFranz FISCHLERMedlem af Kommissionen(1) EFT nr. L 282 af 1. 11. 1975, s. 1.(2) EFT nr. L 332 af 22. 12. 1994, s. 23.(3) EFT nr. L 22 af 31. 1. 1995, s. 11.BILAG »BILAG1. I delstaten Bayern følgende Kreise:- Erding- Freising- Landshut (inklusive Stadtkreis Landshut)- Mühldorf am Inn.2. I delstaten Niedersachsen iagttagelsesdistrikterne i følgende Kreise:- Vechta- Cloppenburg- Emsland«.